ติดตามการประชุมกนง.วันนี้ รวมไปถึงตัวเลขส่งออก / ยุโรปกลับมา Lockdown / วันนี้คาด SET แกว่งในกรอบ 1,555-60จุด หุ้นแนะนำวันนี้ AEONTS , STGT
24 มีนาคม 2564

ติดตามการประชุมกนง.วันนี้ รวมไปถึงตัวเลขส่งออก / ยุโรปกลับมา Lockdown / วันนี้คาด SET แกว่งในกรอบ 1,555-60จุด หุ้นแนะนำวันนี้ AEONTS , STGT

เมื่อวานที่ผ่านมา Merkel ผู้นำเยอรมนีได้หารือร่วมกับผู้นำหลายประเทศในยุโรปเห็นพ้องต้องกันในการกลับมาทำ Partial lockdown ในช่วงเทศกาล Easter ต้นเดือนเม.ย.เพื่อป้องกันการแพร่ระบาดระลอกสาม เบื้องต้นเป็นมาตรการปิดร้านค้าที่ไม่ใช่ร้านอาหาร, เลี่ยงการชุมนุมเกินห้าคน, สนับสนุนให้อยู่บ้านในระยะสั้น โดยคาดว่าจะผ่อนคลายในช่วงวันที่ 18เม.ย.ภายหลังยอดผู้ติดเชื้อเร่งตัวขึ้นเกือบเท่าตัวเมื่อเทียบกับเดือนที่ผ่านมา หรืออาจประเมินต่อประชากรหนึ่งแสนคน พบว่ายอดผู้ติดเชื้อใหม่ 7 วันเร่งขึ้นแตะ 107.3 จากระดับ 56.8 ในช่วงกลางเดือนก.พ.ที่ผ่านมา รวมถึงยอดเข้าพัก ICU เร่งตัวขึ้นในระดับ 3.1พันรายสูงที่สุดในรอบเดือนเช่นกัน  

หากประเมินยอดผู้ติดเชื้อรายทวีปพบว่าเร่งตัวขึ้นสูงสุดนับตั้งแต่เดือนม.ค.ที่ระดับ 337รายต่อประชากรล้านคน โดยสัปดาห์ก่อนหน้านี้ประเทศอิตาลี,ฝรั่งเศสและออสเตรียต่างกลับมาออกมาตรการ lockdown เช่นกัน ในขณะที่การกระจายการฉีดวัคซีนยังทำได้ช้ากว่าที่หลายคนประเมินเพียง 6.4% (ต่ำกว่าสหรัฐและอังกฤษเกือบ 3เท่าที่ระดับ 20-23% ) ส่วนหนึ่งคาดว่าเป็นผลจากการที่ AstraZeneca ได้อกมาปรับลดเป้าการส่งมอบวัคซีนก่อนหน้านี้  

เบื้องต้นเรามีมุมมองเชิงลบอ่อนๆและอาจส่งผลให้การเติบโตของสองเศรษฐกิจใหญ่ของโลกอย่างสหรัฐ (ปรับเป้า GDP ขึ้นเป็น 6.5%) และยุโรปสวนทางกันในระยะกลาง ซึ่งอาจเป็นผลให้ดอลลาร์แข็งค่าในระยะกลางเมื่อเทียบกับยูโรเช่นกัน และอีกประเด็นที่แนะนักลงทุนติดตามอย่างใกล้ชิดนั่นคือ ดร. Fauci ผู้อำนวยการสถาบันโรคภูมิแพ้และโรคติดเชื้อแห่งชาติสหรัฐอเมริการะบุถึงข้อสงสัยในประสิทธิผลของวัคซีน AstraZeneca ที่เคยแถลงผลในระดับสูง ซึ่งคาดว่าใน 1-2 วันนี้จะมีการแถลงจากบริษัทเช่นกัน 

สำหรับปัจจัยในประเทศวันนี้ติดตาม 2 ประเด็นนั้นคือ การประชุมกนง. และ ตัวเลขส่งออก-นำเข้าเดือน ก.พ. 2564 เบื้องต้นสำหรับการประชุมกนง. เราเชื่อว่ากนง.จะตัดสินใจ “คง” ดอกเบี้ย โดยสิ่งที่แนะนำให้นักลงติดตามมากกว่าคือตัวเลขเศรษฐกิจที่จะมีการเปิดเผยตามการประชุมจบไตรมาส รวมถึงถ้อยแถลงของคณะกรรมการ เกี่ยวกับแนวโน้มดอกเบี้ย, สำหรับตัวเลขส่งออก-นำเข้า เดือน ก.พ. 2564 ตลาดคาด +0.2%YoY และ +11.5%YoY โดยเรามีมุมมองเช่นเดียวกับตลาด จากตัวเลขส่งออกที่ฟื้นตัวมาตั้งแต่ปลายปี โดยเฉพาะในกลุ่มยานยนต์, ส่งออกอาหารสัตว์เลี้ยงในบ้าน และ ถุงมือยาง เป็นบวกกับ ASIAN และ STGT 

มุมมองตลาดหุ้น/ กลยุทธ์การลงทุน วันนี้คาด SET แกว่งในกรอบ 1,555-60จุด หุ้นแนะนำวันนี้ AEONTS , STGT 

หุ้นแนะนำ AEONTS (พื้นฐาน 244.00 บาท) เราคาดว่า AEONTS จะรายงานการเติบโตของกำไรสุทธิ/ROE ที่ 62%/29.9% ในปี FY2565 ซึ่งมากกว่าของ KTC ที่อยู่ที่ 21%/26.5% ดังนั้น เราจึงเชื่อมั่นว่ามูลค่าหุ้นของ AEONTS ยังจะสามารถขึ้นมาเท่ากับของ KTC ได้, กำไรสุทธิ/ROE ที่คาดจะแข็งแกร่งขึ้นSTGT (พื้นฐาน 65.75 บาท) หลายประเทศในยุโรปเห็นพ้องต้องกันในการกลับมาทำ Partial lockdown เป็น sentiment + ต่อ STGT, ตัวเลขส่งออกเดือน ก.พ. 2564 ของถุงมือยางที่ออกมาเติบโต 

รายงานตัวเลขเศรษฐกิจ วันพุธ ติดตาม ตัวเลขส่งออก และนำเข้าของไทย เดือน ก.พ. คาด -2.77% YoY และ +11.50% YoY ตามลำดับ และคาดไทยเกินดุลการค้า 1.5 พันล้านเหรียญสหรัฐฯ การประชุม กนง.ของไทยคาดคงอัตราดอกเบี้ยนโยบายที่ 0.50% ถ้อยแถลงของ รมว.คลังสหรัฐฯ และประธานเฟดต่อคณะกรรมธิการวุฒิสภาฯเรื่องภาวะเศรษฐกิจ และมาตรการให้ความช่วยเหลือชาวสหรัฐฯช่วงโควิด-19 หรือ CARES Act ตัวเลข PMI คาดการณ์ของเยอรมัน และอังกฤษเดือน มี.ค. คาดทรงตัว MoM ที่ 61 จุด และ 58.1 จุดตามลำดับ ขณะที่ตัวเลข PMI คาดการณ์ของยูโรโซน และสหรัฐฯเดือน มี.ค. คาดทรงตัว MOM ที่ 54.9 จุด และ 59.4 จุด ตามลำดับ ตัวเลข Core Durable Goods Orders สหรัฐฯ เดือน ก.พ. คาด +0.6% MoM และตัวเลขปริมาณน้ำมันดิบคงคลังสหรัฐฯ รายสัปดาห์คาด +2.96 ล้านบาร์เรล วันพฤหัสฯ ติดตาม ถ้อยแถลงของประธาน ECB และตัวเลขการขอรับสวัสดิการว่างงานรายสัปดาห์ของสหรัฐฯ วันศุกร์ ติดตาม ตัวเลขผลผลิตภาคอุตสาหกรรมของไทยเดือน ก.พ. คาด +0.6% YoY ตัวเลข German Ifo Business Climate Index เดือน มี.ค. คาด +0.8% MoM เป็น 93.2 จุด ตัวเลข Core PCE Price index ของสหรัฐฯ เดือน ก.พ. คาด +0.1% MoM และ +1.5% YoY